Toate școlile intră în scenariul roșu de luni, 9 noiembrie 2020. Care sunt elevii care pot merge fizic la școală.
Elevii se vor putea pregăti pentru Evaluarea Națională și Bacalaureat la școală. Elevii din clasele terminale vor avea la dispoziție teste de antrenament. De luni, toate școlile vor intra în scenariul roșu.
Elevii care se vor pregăti pentru Evaluarea Națională, dar și pentru Bacalaureat, vor putea merge fizic la școală. Tocmai ca să se poată pregăti "ca la carte". Andreea Burnar, corespondent Aleph News: "Cei care au fost în clasele terminale, care urmau să susțină Evaluarea Națională sau Bacalaureatul s-au dus câteva săptămâni la școală pentru a se putea pregăti. Cei de la Minister au decis să procedeze la fel anul acesta, pentru ca elevii să învețe cât mai multe de la clasă. Cei de la Ministerul Educației spuneau că se vor da aceste teste de antrenament săptămânal, înainte ca elevii să susțină examenele. Sunt experți în educație care spun că elevii ar trebui să fie atenți, că ar trebui să se pună mai mult accent pe școală. Suntem printre țările cu cel mai mare analfabetism. Anul acesta, examenele au fost mai ușoare".